Diari Oficial de la Generalitat Valenciana


Sumari del DOGV 6026, del 02-06-2009 (2009/6180)

RESOLUCIÓ de 6 d'abril de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a la reforma de la subestació transformadora de 132/66/20/11 kV, denominada ST Gandia, al terme municipal de Gandia. Expedient número ATASCT/2008/251/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6180


Data del document
:   06-04-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Gandia
    * empresa privada
    * subministrament d'energia elèctrica

RESOLUCIÓ de 6 d'abril de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a la reforma de la subestació transformadora de 132/66/20/11 kV, denominada ST Gandia, al terme municipal de Gandia. Expedient número ATASCT/2008/251/46. [2009/6180]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en 28498, Madrid, av. Manoteras, núm. 20, 28731 Madrid 8-B, en data 21 d'abril de 2008, davant del Servici Territorial d'Energia de València, expedient ATASCT/2008/251/46, perquè se li concedisca autorització administrativa i aprovació del projecte d'execució per a la reforma de la subestació transformadora de 132/66/20/11 kV, denominada ST Gandia, amb accés des de la Gran Via del Castell de Bairén (N-332ª), al terme municipal de Gandia, província de València.   
Al mencionat escrit, s'adjunta el projecte d'execució de l'esmentada instal·lació, firmat per un tècnic competent i visat pel col·legi oficial corresponent l'1 d'abril de 2008.  
Vist que, consta com a antecedent, la resolució d'esta Direcció General d'Energia sobre autorització administrativa i aprovació del projecte d'execució per a l'ampliació de la ST Gandia de 2 de desembre de 2004.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València, de 7 de febrer de 2009, i en el Diari Oficial de la Comunitat Valenciana, de 13 de febrer de 2009, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que, d'acord amb el mencionat Decret 88/2005, es va comunicar a l'Ajuntament de Gandia la separata del projecte de la instal·lació sol·licitada, ja que afecta béns, instal·lacions, obres o servicis, centres o zones dependents d'eixe organisme, a l'efecte que prestara la seua conformitat o l'oposició i va remetre informe per mitjà del qual resol la conformitat amb la instal·lació projectada sense establir condicions de cap tipus.  
Vist l'informe tècnic favorable, de 25 de març de 2009, emés pel Servici Territorial d'Energia de València.  
Atés que, d'acord amb la documentació que hi ha en l'expedient, la reforma sol·licitada s'executarà en la mateixa parcel·la propietat d'Iberdrola on actualment es troba la subestació transformadora, amb accés des de la Gran Via del Castell de Bairén (N-332ª).  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb la sol·licitud i el projecte presentat, la finalitat de la reforma és atendre amb la necessària garantia de qualitat, regularitat i fiabilitat en el servici l'augment de consum d'energia elèctrica en esta zona geogràfica.  
Atés que és d'aplicació el títol VII de la Llei 54/1997, de 27 de novembre, del Sector Elèctric, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a la reforma de la subestació transformadora de 132/66/20/11 kV, denominada ST Gandia, amb accés des de la Gran Via del Castell de Bairén (N-332ª), al terme municipal de Gandia, província de València i les característiques principals del qual són:  
- Sistema de 20 kV.  
- Muntatge d'un nou mòdul de cel·les d'interior, configuració doble barra, aïllament en hexafluorur de sofre (SF6) alimentat des del transformador T-2 i format per dèsset posicions:  
Deu de línia.  
Una de transformador.  
Una de mesurament.  
Una de bateria de condensadors.  
Una de transformador de servicis auxiliars.  
Una d'enllaç de barres i mesurament  
Dos de partició de barres.  
El mòdul es connectarà als existents per mitjà de cable aïllat.  
Instal·lació d'una nova bateria de condensadors en 20 kV de 10.800 kVAr.  
Edifici preparat per a dos mòduls de cel·les, ara s'actua en el primer d'estos, l'espai del qual procedix del trasllat que s'ha d'efectuar dels actuals dos transformadors de servicis auxiliars i dos bateries de condensadors.  
- Pressupost: 876.367'71 euros.  
Segon  
Aprovar el projecte d'execució per a la reforma de la subestació citada en el punt primer de la present resolució, firmat per tècnic competent i visat pel col·legi oficial corresponent l'1 d'abril de 2008.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos, comptadors a partir de la notificació de la present resolució. No obstant això, abans de l'acabament del dit termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, i acreditar que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en el moment en què observe l'incompliment de les condicions que esta imposa.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 6 d'abril de 2009.- El director general d'Energia: Antonio Cejalvo Lapeña.